જામનગરના તમાચણ ગામે રહેતા છગનભાઇ તેજાભાઇ જાપડાનાં વાડામાં ગઇરાત્રે અઢી વાગ્યાના અરસામાં એક દીપડો ઘુસી આવ્યો હતો. આ દીપડાએ વાડામાં રહેલાં ઘેટાનું મારણ શરૂ કરતા સમગ્ર વાડો ઘેટાની મરણ ચીસોથી ગાજી ઉઠયો હતો. ઘેટાની ચીસો સાંભળી જાગી ગયેલા છગનભાઇએ વાડામાં નજર નાખતા એક દીપડો અને તેનું એક બચ્ચુ ઘેટા પર હુમલો કરી રહ્યા હતાં. આથી તુરંત જ તેઓ લાકડી લઇને વાડા તરફ દોડયા હતાં. તેમણે દીપડાને પડકારતા દીપડો અને તેનુ બચ્ચુ નાસી છુટયા હતાં.